شامپیونلار لیگینده 1/4 فینال مرحله‌سی‌نین جاواب گؤروش‌لرینه ایستارت وئریلدی. ایلک اویون گونونده "رئال"-"بایرن مونیخ " و "لستر"-"آتلتیکو" اویون‌لاری کئچیریلدی.
مونیخ-ده قئیده آلینان 2:1 حساب‌لی غالیبیت "کرال کلوبو"نون یاریم فینالا آدلاماق شانسینی آرتیرمیشدی. مادریدده ایسه طرفدارلار چوخ گرگین موسابیقه‌یه شاهیدلیک ائتدیلر. اولجه لواندوسکی حسابی آچدی.
رونالدو حسابی برابرلش‌دیرسه ده، ایکی دقیقه سونرا راموس توپو اؤز قاپی‌سین‌دان کئچیردی.
بو حساب اویونو اوزاتما دقیقه‌لرینه آپاردی. علاوه اولونموش واختدا ایسه کریستیانو رونالدو هت-تریکه ایمضا آتدی.
داها بیر گلو ایسه آسنسیو وورودو.
بئله‌لیکله، سفردکی 2:1 حساب‌لی غلبه‌دن سونرا دوغما میداندا دا دارماداغینا سئوینن "کرال کلوبو" یاریم فینالا آدلایان طرف اولدو.
گونون دیگر گوروشونده "آتلتیکو"-"لستر"ین قوناغی اولدو. مادریدده کی ایلک گؤروشده دیگو سیموننین تیمی 1:0 حساب‌لی غلبه‌یه سئوینمیشدی. جاواب اویونون‌داکی 1:1 حساب‌لی برابرلیک ایسه مادریدلی‌لری یاریم فینالا چیخاردی.
